บาทเปิดตลาดอ่อนค่าต่อ 36.23/25 บาท/ดอลลาร์
เงินบาทเปิดตลาด 36.23/25 บาท/เหรียญสหรัฐ แนวโน้มอ่อนค่าทำลายสถิติใหม่ หลังตลาดมีแรงซื้อเงินเหรียญสหรัฐต่อเนื่องในช่วงสิ้นเดือน
24 ก.ย. 2558

เงินบาทเปิดตลาด 36.23/25 บาท/เหรียญสหรัฐ แนวโน้มอ่อนค่าทำลายสถิติใหม่ หลังตลาดมีแรงซื้อเงินเหรียญสหรัฐต่อเนื่องในช่วงสิ้นเดือน
นักค้าเงินธนาคารพาณิชย์ เปิดเผยว่า การเคลื่อนไหวเงินบาทเช้านี้เปิดตลาดที่ระดับ 36.23//25 บาท/เหรียญสหรัฐ ปรับอ่อนค่าลงต่อเนื่อง จากเมื่อเย็นวานเย็นปิดที่ระดับ 36.12/14 บาท/เหรียญสหรัฐ ซึ่งการอ่อนค่าของเงินบาทวันนี้ยังมีปัจจัยสำคัญจากแรงซื้อเงินเหรียญสหรัฐในช่วงสิ้นเดือน และแนวโน้มการปรับขึ้นดอกเบี้ยของธนาคารกลางสหรัฐ(เฟด)ภายในปีนี้ ซึ่งกดดันให้เงินเหรียญสหรัฐแข็งค่าขึ้น เมื่อเทียบกับเงินบาทและสกุลเงินในภูมิภาค
“แนวโน้มเงินบาทยังอ่อนค่าต่อเนื่อง สวนทางเงินเหรียญสหรัฐที่แข็งค่าขึ้น หากเงินบาททะลุแนวทดสอบที่ระดับ 36.25/27 บาท/เหรียญสหรัฐได้ เงินบาทจะทำสถิติอ่อนค่ารอบใหม่และจะอ่อนค่าไปไกล” นักค้าเงินระบุ